ಪಟ್ಟಾಯ

ಪಟ್ಟಾಯವು ಥೈಲ್ಯಾಂಡ್ ದೇಶದ ಒಂದು ಪಟ್ಟಣ. ಇದು ಥೈಲ್ಯಾಂಡ್ ಕೊಲ್ಲಿಯ ಪೂರ್ವತೀರದಲ್ಲಿದ್ದು ಒಂದು ಪ್ರವಾಸೀತಾಣವಾಗಿದೆ. ಇದು ಥೈಲ್ಯಾಂಡ್ ನ ರಾಜಧಾನಿ ಬ್ಯಾಂಕಾಕ್ ನಿಂದ ೧೬೫ ಕಿಲೋಮೀಟರ್ ದೂರದಲ್ಲಿದೆ. ಈ ನಗರದ ಬೆಟ್ಟದ ಮೇಲೆ ಬುದ್ಧನ ಒಂದು ಎತ್ತರವಾದ ಮೂರ್ತಿಯಿದ್ದು ಅದಕ್ಕೆ ಬಂಗಾರದ ಲೇಪನ ಇದೆ. ಇದಕ್ಕೆ "ಬಿಗ್ ಬುದ್ಧ" ಎಂದು ಕರೆಯುತ್ತಾರೆ. ೧೯೬೦ರವರೆಗೆ ಇದು ಮೀನುಗಾರರ ಹಳ್ಳಿಯಾಗಿತ್ತು. ನಂತರ ವಿಯೆಟ್ನಾಂ ಯುದ್ದದ ವೇಳೆ ಅಮೇರಿಕಾ ಸೈನಿಕರ ತಂಗುದಾಣವಾಗಿತ್ತು. ಆ ಸೈನಿಕರ ಲೈಂಗಿಕ ಹಸಿವನ್ನು ತೀರಿಸಲು ಅಲ್ಲಿ ವೇಶ್ಯಾವಾಟಿಕೆಯು ಹೆಚ್ಚಾಯಿತು. ಪ್ರವಾಸಿಗರ ವಿಲಾಸಿತಾಣವಾಗಿ ಬದಲಾಯಿತು. ಈಗ ವೇಶ್ಯಾವಾಟಿಕೆಯನ್ನು ಬಹಳಷ್ಟು ನಿಯಂತ್ರಿಸಲಾಗಿದ್ದು ಪ್ರವಾಸಿಗರಿಗೆ ಸುರಕ್ಷಿತವಾಗಿದೆ. ಈ ಸುಂದರ ಕಡಲ ತೀರಕ್ಕೆ ಈಗ ಪ್ರತಿವರ್ಷ ನಲವತ್ತು ಲಕ್ಷಕ್ಕೂ ಹೆಚ್ಚು ಪ್ರವಾಸಿಗಳು ಬಂದು ಹೋಗುತ್ತಾರೆ. ಏಶಿಯಾದ ಅತೀದೊಡ್ಡ ಕಡಲಬದಿಯ ವ್ಯಾಪಾರೀಮಳಿಗೆ ಇಲ್ಲಿದೆ. ಅನೇಕ ಹೋಟೆಲುಗಳು ಇಲ್ಲಿವೆ. ನಿವೃತ್ತ ಜೀವನ ನಡೆಸಲು ಅನೆಕರು ಇಲ್ಲಿಗೆ ಬಂದು ನೆಲೆಸುತ್ತಿದ್ದಾರೆ.